General meeting Ljubljana 9.-10.3.2024

Cez víkend 9.-10.3.2024 sa konal General meeting v Ljubljane. Zo slovenských delegátov sa ho zúčastnili Mgr. Rastislav Baňas (súťažný úsek) a Bc. Michal Babics (scrutineer WRRC). Nižšie uvádzam návrhy prezídia a delegátov krajín a zmeny, ktoré boli/neboli odsúhlasené.

Návrh prezídia č.1

Zmena názvu „Sport Director“ na „Vice-President for Sport“

Zmena názvu „Finance Director“ na „Vice-President for Finance“

Tento návrh bol schválený.

Návrh prezídia č.2

Zvýšenie štartovného na 25 eur s okamžitou platnosťou.

Tento návrh bol schválený.

Návrh č.1 z Ukrajiny

Predĺženie banu ruských tanečníkov na súťažiach WRRC do nasledujúceho General meetingu v 2025.

Tento návrh bol schválený.

Návrh č.3 z Ukrajiny

Povinnosť zahrať hymnu víťazom počas odovzdávania cien na každej súťaži WRRC.

Tento návrh bol schválený.

Návrh č. 4 z Ukrajiny

Zaradenie kategórií Duo Girls a Duo Ladies do súťaží WRRC.

Tento návrh nebol schválený.

Návrh č.1 z Francúzska

Zmena volebného systému.

Návrh nebol schválený.

Návrh č.2 z Francúzska

V tomto návrhu žiadajú delegáti prezídium o preštudovanie a návrh zmien ohľadom zrážok a penált, ktoré sú podľa delegátov až príliš vysoké a prísne. Nenavrhujú konkrétne zmeny a čísla, nechali ich na zváženie prezídia.

Tento návrh bol schválený.

Detailné návrhy prezídia a delegátov jednotlivých krajín nájdete na nasledujúcom linku:

<https://dev.wrrc-registration.com/acms/doc/2024-2436/GM_2024_MATERIALS_FOR_DELEGATES.pdf>